PIÈCES A L’APPUI. 
195 
tHrelag. 
Cuer qui reçoit en bon gré 
Ce que le temps li envoie 
En bien, en plaisance, en ioie , 
Son éage use en santé. 
Partout dire l’oseroie. 
Comment qu’en la doulce vie 
D’amours, les pluisours bien sont 
Navré d’une maladie 
Et ne sèvent pas qu’ilz ont; 
Mais leur cuers de ce secré 
Cognoist bien la droite voie. 
Hé mi ! vrais Diex, se j’avoie 
Un seul petit de clarté, 
Trop plus bernent diroie : 
« Cuer qui reçoit en bon gré 
» Ce que le temps li envoie 
» En bien, en plaisance, en ioie 
« Son éage use en santé. 
» Partout dire l’oseroie. » 
Plus plaisant ne plus iolie 
N’a , ie croi, en tout le mond , 
Que ma dame qui me lie 
Le cuer, mes en larmes font; 
Car, quant i’ay à tout pensé, 
Ne sçai se li oseroie 
Dire que ma vie est soie. 
Et s’elle n’en a pité, 
N’est drois que plus dire doie : 
« Cuer qui reçoit en bon gré 
» Ce que le temps li envoie 
« En bien , en plaisance , en ioie, 
» Son éage use en santé. 
» Partout dire Toseroie. » 
{Ibid.) 
Calatie. 
Pluiseur amans vivent bien en espoir 
D’avoir merci et d’estre encore amé ; 
Mes ma vie esttornée en désespoié, 
Car on m’a jà tant de fois refusé , 
Tant eslongié, tant monstré de semblans 
Durs et crueulx et contre moy nuisans, 
Que je n’ay fors painne, maulx et dolours. 
» Je fînerai ensi que fîst Tristrans; 
« Car je morrai pour amer par amours. » 
Las ! que briefment puisse la mort avoir ! 
Plus le désir eassés que ma santé ; 
Car ma dame, qui tant a de savoir, 
Ne voelt avoir ne mercy ne pité 
De moy , qui sui son cremetous serrans ; 
Ains me refuse et griève et nuit tous temps 
Se m’en fault dire , et par nuit et par jours 
« Je fînerai ensi que fist Tristrans, 
» Car je morrai pour amer par amours. » 
